
Præsident  Alma  L  Petersen  taler. 


Mine  Brødre  og  Søstre:  Jeg  stoler  paa,  at  I  i  den  korte 
Tid  jeg  staar  foran  jer  vil  opsende  en  Bøn  til  vor  himmel- 
ske Fader  for  mig. 

Jeg  bringer  Hilsener  fra  Præsident  Richard  R.  Lyman 
og  hans  gode  Hustru,  som  udfører  et  stort  Arbejde  i  Den 
europæiske  Mission.  Jeg  bringer  ligeledes  Hilsener  fra  Præ- 
sident Mark  B.  Garff  og  Missionærer  og  Søskende  i  Dan- 
mark. Jeg  er  glad  for  at  kunne  rapportere  til  jer  —  og  jeg 
tror,  at  jeg  med  Sandhed  kan  sige  —  at  vi  aldrig  har  vieret 
saa  respekterede  i  Den  danske  Mission,  som  vi  er  for  Øje- 
blikket. Vi  har  haft  en  vidunderlig  Høst  i  de  sidste  3i  Aar 
og  har  faact  mange  gode  Mennesker  ind  i  Kirken,  som  er 
blevet  trofaste  Sidste  Dages  Hellige  og  udfører  et  godt 
Arbejde. 

Jeg  vilde  være  utaknemmelig,  hvis  jeg  ikke  sagde,  at  vi 
var  saa  heldige,  medens  jeg  præsiderede  over  Den  danske 
Mission,  at  have  Besøg  af  nogle  gode  Brødre  og  Søstre. 
Broder  George  D.  Pyper  besøgte  Danmark  og  besøgte  vore 
Søndagsskoler.  Han  gjorde  meget  godt  for  Søndagsskole- 
sagen i  Danmark.  Vi  havde  den  Glæde,  at  Præsident  Grant 
besøgte  vor  Mission,  og  jeg  kender  intet,  som  gjorde  vor 
Mission  saa  meget  godt,  som  hans  og  Selskabs  Besøg. 

Jeg  vil  lige  henlede  jeres  Opmærksomhed  paa  en  Ting, 
som  hændte.  Den  Dag,  da  Præsident  Grant  kom  til  Køben- 
havn, kom  en  Søster,  der  var  en  trofast  Sidste  Dages  Hellig, 
hen  til  mig  og  sagde:  »Præsident  Petersen,  hvis  jeg  blot 
kan  trykke  hans  Haand,  ved  jeg,  at  jeg  vil  blive  rask.« 

Jeg  citerer  blot  dette  for  at  vise  jer  den  Tro,  som  vore 
Søskende  har  paa  Herrens  Værk.  De  lever  Evangeliet;  jeg 
tror,  jeg  tør  sige,  at  mange  af  dem  lever  Evangeliet  bedre, 
end  vi  gør  her  hjemme.  Maa  jeg  omtale  noget,  som  skete 
sidste  Maaned.  Der  blev  afholdt  en  stor  Kongres  i  Staten 
New  Jersey,  hvor  mange  Lærere  og  Professorer  fra  forskel- 
lige Slater  var  til  Stede.  Helen  Keller  var  en  af  Talerne,  og 
efter  at  hun  havde  holdt  sin  Tale  kom  Journalisterne  til 
hende  og  bad  om  Tilladelse  til  at  stille  hende  et  personligt 
Spørgsmaal.  Hun  sagde,  at  det  vilde  være  hende  en  Glæde 
at  besvare  deres  Spørgsmaal.  Og  saaledes  lød  Spørgs- 
maalet: 

»Frøken  Keller,  hvad  er  Deres  højeste  Ønske?« 

Hun  sagde:  »Mit  højeste  Ønske  er,  at  Fred  igen  maatte 
komme  til  Jorden.« 

Gud  velsigne  hende  for  dette  ædle  Ønske!  Hvis  jeg  maat- 

te  ønske  noget,  tror  jeg  ikke,  at  jeg  netop  vilde  ønske  det, 
fordi  jeg  ikke  er  saa  sikker  paa  —  under  de  nuværende 
Forhold  —  at  Freden  vilde  blive  særlig  længe  paa  Jor- 
den. Hvis  jeg  maatte  ønske  i  Dag  vilde  det  være,  at  Tro 
maatte  komme  tilbage  til  Menneskenes  Børn,  at  Tro  maatte 
komme  til  Jordens  Nationer,  at  Tro  maatte  komme  tilbage 
til  Hjemmene,  at  der  maatte  komme  mere  Tro  ind  i  Kir- 
ken, for  Herren  har  sagt,  at  vi  ikke  kan  behage  ham  uden 
Tro.  Han  har  ogsaa  sagt,  at  vi  med  Troen  kan  flytte 
Bjerge. 

Gud  give,  mine  Brødre  og  Søstre,  at  vi  maa  faa  mere 
Tro.  »Bed  og  I  skal  faa«  er  Frelserens  Budskab.  Maa  vi 
bede,  og  maa  vi  søge  Herren,  saa  at  Tro  maa  komme  ind 
i  vore  Hjerter,  at  vi  maa  tjene  Gud  og  holde  hans  Bud,  og 
jeg  ønsker  at  bære  mit  Vidnesbyrd,  at  vi  —  hvis  vi  lever 
Evangeliet  —  vil  lette  denne  Kirkes  Overhoved,  de  tolv 
og  dem,  der  præsiderer  over  os  for  mange  af  de  Problemer, 
som  de  har  at  kæmpe  med  i  Dag. 

Gud  give,  at  hver  eneste  af  os  maa  faa  større  Tro  paa 
vor  Herre  Jesus  Kristus,  og  jeg  beder  ydmygt  derom  i  Jesu 
Kristi  Navn.  Amen. 

(Ovenstaaende  Tale  holdtes  af  Præs.  Alma  L.  Petersen 
ved  Kirkens  Generalkonference  i  Salt  Lake  City). 


Den  skandinaviske  Konference  i  Provo. 


Den  18.  og  19.  Juni  afholdtes  den  skandinaviske  Konfe- 
rence, i  Aar  i  Byen  Provo.  Konferencen  afholdtes  til  Erin- 
dring om  Kristi  gengivne  Evangeliums  første  Forkyndelse 
ved  Apostel  Erastus  Snow  og  Medmissionærer  i  Danmark 
i  Aaret  1850. 

Konferencen  afholdtes  i  Utah  Stavs  Tabernakel  i  Provo. 
Forhenværende  Missionspræsideinter  i  de  skandinaviske 
Lande  og  andre  ledende  Brødre  indenfor  skandinaviske 
Kredse  udgør  Hovedkomiteen,  som  forestaar  de  aarlige 
Midsommer-Konferencer  under  Kirkens  præsiderende  Au- 
toriteter. 

Apostel  John  A.  Widtsoe  kunde  paa  Grund  af  Bortrejse 
ikke  være  til  Stede  ved  Konferencen,  og  Formanden  for 
Komiteen,  Ældste  Holger  M.  Larsen,  forestod  Konference- 
Arrangementerne  og  ledede  Møderne. 

Mødet  Lørdag  Eftermiddag  Kl.  2:  Stavstabernaklet  var 
smukt  pyntet  med  Blomster  og  med  det  amerikanske  Flag 
og  de  skandinaviske  Landes  Flag  samt  de  symbolske  Flag- 

skjolde.  —  Sangprogrammet  ved  Møderne  blev  udført  af 
det  stedlige  skandinaviske  Sangkor  under  Ældste  N.  Wil- 
liam Knudsens  Ledelse.  Mødet  aabnedes  med  Sangen:  »Kom 
Hellige«  og  med  Aabningsbøn  af  forhenværende  Præsident 
Joseph  L.  Petersen  fra  Huntsville,  Utah. 

Dr.  Christian  Jensen  bød  de  tilstedeværende  ved  Mødet 
velkommen  paa  Stavspræsident  Thos.  N.  Taylors  Vegne. 
Han  fremhævede  den  ædle  Tænkemaade  og  den  sande 
Sjælsstorhed,  som  karakteriserede  Skandinaverne. 

Ældste  Holger  M.  Larsen  omtalte  Hensigten  med  de  aar- 
lige  Sommerkonferencer,  som  blev  afholdt  af  Skandina- 
verne skiftevis  i  forskellige  Byer  i  Utah,  nemlig  at  mindes 
den  saare  vigtige  Forkyndelse  af  Kristi  Evangelium. 

Patriark  P.  A.  Carlquist,  forhenværende  Præsident  for 
Den  skandinaviske  Mission,  da  Missionen  omfattede  alle  de 
tre  nordiske  Lande,  omtalte  i  Korthed,  hvor  betydnings- 
fuld Kirkens  udsendte  Missionsvirksomhed  var.  Derefter 
talte  følgende  Ældster:  Carl  M.  Nielsen,  Logan,  William 
Normann  fra  Provo. 

Mrs.  Teenie  Pedersen,  Norma  King  og  Reenie  Pedersen 
sang  en  trestemmig  Sang,  hvorefter  Borgmester  Victor  An- 
dersen, Provo,  talte  kortfattet;  fremdeles  Niels  Løfgreen 
fra  Huntsville;  Mrs.  Vivian  Knudsen  fra  Lehi,  der  havde 
virket  som  Pra^sident  over  de  kvindelige  Hjælpeforeninger 
i  Norge,  samtidig  som  hendes  Mand,  Milton  H.  Knudsen, 
præsiderede  over  Den  norske  Mission,  fremdeles  Eliza  Pe- 
tersen, der  præsiderede  over  de  kvindelige  Hjælpeforenin- 
ger i  Danmark  samtidig  som  hendes  Mand,  Alma  L.  Peter- 
sen, præsiderede  over  Den  danske  Mission;  desuden  Borg- 
mester N.  P.  Andersen,  Elsinore,  Peter  Frost,  Riverton,  og 
C.  O.  Sørensen  fra  Salt  Lake  City.  Under  Mødet  sang  det 
danske  Sangkor  Sangen:  »O  Herre,  lad  mig  komme  frem.« 

Koret  sang:  »Mester,  se  Uvejret  truer,«  hvorefter  Mødet 
sluttedes  med  Taksigelse  af  Ældste  Peder  M.  Jensen  fra 
Provo. 

Koncerten  Lørdag  Aften  Kl.  8,15.  Om  Aftenen  gav  det 
skandinaviske  Sangkor  med  nogle  assisterende  Sangere  og 
Musikere  fra  andre  Byer  et  fint  udført  Program,  ialt  14 
særskilte  Numre.  Koncerten  afsluttedes  med,  at  hele  For- 
samlingen sang:  »America«. 

Mødet  Søndag  Formiddag  Kl.  10.  Præsident  Holger  M. 
Larsen  bød  alle  velkommen.  Koret  og  Forsamlingen  sang: 
»Nu  Israels  Genløser,  vor  eneste  Trøst«,  hvorefter  Ældste 
Alfred  Madsen  fra  Provo  holdt  Indledningsbønnen.  San- 
gen:  »Fra  Himmelens  høje  Hvælv«  blev  afsunget. 

Præsidenten  for  Utah  Stav,  Ældste  Thomas  N.  Taylor, 
var  særdeles  glad  ved  at  kunne  være  til  Stede  ved  Mødet. 

Han  paapegede,  at  Skandinaverne,  der  som  Kirkcmedlcm- 
mer  var  kommet  til  »Zion«,  ikke  alene  havde  været  vel- 
signede i  aandelig  Henseende,  men  ogsaa  paa  det  timelige 
Omraade.  Præsident  Taylor  sagde,  at  Kristi  Evangeliums 
Gengivelse  i  dets  Renhed  og  guddommelige  Kraft  var  den 
Magt  og  den  Magt  alene,  som  kunde  tilvejebringe  Menne- 
skenes Frelse  og  Ophøjelse  i  Guds  Hcrlighedsrige.  Han 
nedbad  Guds  Fred  og  Velsignelse  over  de  skandinaviske 
Hellige,  som  var  kommet  til  Zions  Land. 

Der  blev  oplæst  Breve  fra  Pra^sident  Grant,  Apostel  Widt- 
sie  og  Statssekretær  Monson,  der  alle  beklagede,  at  de  ikke 
kunde  komme  til  Stede. 

Ældsterne  Søren  Rasmussen,  Hugo  D.  E.  Petersen  og 
Milton  H.  Knudsen,  der  havde  præsideret  henholdsvis  over 
den  danske,  den  svenske  og  den  norske  Mission  talte  til 
Forsamlingen. 

Carl  Nelson  og  Selskab  sang. 

Ældste  Le  Moyne  Petersen,  Søn  af  nylig  hjemvendt 
dansk  Missionspræsident,  Alma  L.  Petersen,  udtalte  sig 
angaaende  Evangeliet  som  Guds  Kraft  til  Frelse.  —  Frø- 
ken Strand,  der  nylig  var  hjemkommen  fra  Norge,  omtalte 
sin  Glæde  ved  at  have  faaet  Kendskab  til  Befolkningen  i 
de  skandinaviske  Lande.  —  Frøken  Lillian"  Petersen,  Dat- 
ter af  Alma  L.  Petersen,  bar  sit  Vidnesbyrd  om  Storheden 
af  Evangeliets  Værk.  —  Calvin  B.  Jolly  fra  Provo  udtalte 
sig  vedrørende  Evangeliets  velsignende  Indflydelse. 

Professor  Joseph  K.  Nicholas  ved  Brigham  Young  Uni- 
versitetet i  Provo,  der  for  Aar  tilbage  som  ung  Mand  vir- 
kede som  Missionær  i  Danmark  omtalte  nogle  interessante 
kirkehistoriske  Optegnelser  vedrørende  Missionsvirksom- 
hecien  i  Danmark. 

Ældste  R.  G.  Waring  sang  to  Sange. 

Mødet  sluttedes  med  Afsyngelse  af  Salmen  »Skal  vi 
svigte  vore  Pagter?«  og  med  Taksigelse  af  Ældste  Theodore 
C.  Bjørnn,  Salt  Lake  City. 

Mødet  Søndag  Eftermiddag  Kl.  2:  Mødet  aabnedes  med 
Sangen  »Priser  Profeten«  og  med  Bøn  af  Ældste  Scheby 
fra  Logan.  Historieskriver  Andrew  Jenson  var  kommet  til 
Stede  ved  dette  Møde  og  den  af  ham  skrevne  Sang:  »Blæs 
sagte,  I  Storme«  blev  afsunget. 

Ældste  Ole  Gulbrandsen  fra  Salt  Lake  City  talte  til  For- 
samlingen og  fremholdt  den  store  Vigtighed  af,  at  Menne- 
skene undersøgte  Evangeliets  Lærdomme. 

Joseph  L.  Petersen,  forhenværende  dansk  Missionspræ- 
sident, roste  det  danske  Folks  hjertelige  Væsen  og  a^dle 
Karakter.  -  Ældste  Rudolph  Stockseth  og  Ældste  Russell 
Lundeli  bar  deres  Vidnesbyrd;  Ældste  Hyrum  Jensen,  der 

for  over  30  Aar  siden  virkede  som  Missionær  i  Aalborg 
Konference,  bevidnede  Sandheden  af  Evangeliet.  Ældste 
Philiph  Jensen  bar  sit  Vidnedsbyrd  og  Præsident  Alma  L. 
Petersen  omtalte  Missionsforholdene  i  Danmark  og  roste 
Kirkens  Medlemmer  i  Danmark. 

Ældste  Andrew  Jensen  omtalte  den  evangeliske  Missio- 
nær-Virksomhed, der  havde  været  udført  i  Skandinavien 
siden  1850.  Forhenværende  svensk  Missionspræsident  Gi- 
deon  N.  Hulterstrøm  fremsatte  Vigligheden  af  at  adlyde 
Evangeliets  Principper.  Ældste  Theodorc  C.  Bjørnn  talte 
kortfattet. 

Pncsident  Holger  M.  Larsen  lakkede  til  Slut  alle,  som 
havde  bidraget  til  Konferencens  Sukcc-s.  Konferencen  slut- 
tedes med  Sangen:  »Pris  Gud«  og  Bøn  ved  Ældste  Ole  E. 
Olsen. 

Niels  F.  Green. 


Moses'   Bog. 


Anden  Artikel. 

De  enkeltvise  historiske  Belærelser,  der  gives  i  Moses' 
Bog,  den  første  lille  Bog  paa  otte  Kapitler,  der  fin- 
des i  Skriftsamlingen,  kaldt:  Den  kostelige  Perle,  et  af 
Kirkens  fire  literære  Hovedværker,  i  hvilken  Guds  Aaben- 
baringcr  til  Menneskene  er  fremsatte,  og  Evangeliets  Lær- 
domme, med  Lovbudene,  givne. 

Som  anført  i  den  første  Artikel  skrevet  vedrørende  det 
evangeliske  og  historiske  Indhold  af  Moses'  Bog,  har  denne 
lille  Bog  en  i  Sandhed  stor  evangelisk  Betgdning,  idet 
Evangeliets  Grundherdomme,  der  er  fremsatte  og  givne 
med  Klarhed,  og  fremdeles  med  systematisk  Rækkefølge, 
som  givne  af  Gud,  vor  himmelske  Fader,  selv  til  vor  fælles 
Stamfader,  Adam,  og  til  de  store  Patriarker  og  Profeter, 
hvis  Navne  er  givne  i  første  Mosebog  i  Bibelen  og  som  le- 
vede paa  Jorden  indtil  Syndflodens  Tid,  der  efter  Bereg- 
ningerne maaske  fandt  Sted  cirka  1850  Aar  efter  Verdens 
Skabelse  og  2350  Aar  før  Kristi  Fødsel. 

Bogens  Indhold  viser,  at  Moses,  der  efter  Beregningen 
fra  cirka  1491  Aar  før  Kristi  Fødsel  til  Aar  1451  f.  K.  F., 
et  Tidsrum  af  40  Aar,  udførte  sin  saa  vidunderlige,  men 
for  ham  besvandige  Profetgerning,  var  af  Gud  selv  tilkende- 
givet Evangeliets  Principper  og  Frelsen  ved  Guds  enbaarne 
Søn,  Jesus  Kristus,  med  største  Fuldstændighed;  men  paa 

Grund  af  det  israelitiske  Folks  Genstridighed  for  Flertal- 
lets Vedkommende,  tilsyneladende,  fik  den  i  Virkeligheden 
saa  overordentlig  følsomme  Moses,  som  Beretningerne  ud- 
viser, den  tilvisse  ubehagelige  Opgave  at  forkynde  de  stræn- 
ge  Moselove  for  Folket  og  som  Guds  lydige  Profet  haand- 
hæve  og  administrere  disse  Love,  saa  at  Folket  ikke  skulde 
gaa  under  i  ægyptisk  Afguderi  og  Ugudelighed. 

Moses  Bog  fremsætter  Aabenbaringer,  Profeten  Moses 
modtog  fra  Herren,  og  Syner,  han  havde,  vedrørende  Men- 
neskeslægterne, der  levede  paa  Jorden  før  Syndflodens  Tid, 
hvilke  Aabenbarings-Meddelelser  og  Syner  var  »gengivet 
ved  Aabenbaring  til  Seeren  Joseph  Smith  i  1830«. 

Specielt  vigtige  evangeliske  Forklaringer,  og  fremdeles 
oplysende  historiske  Meddelelser,  som  ikke  findes  i  det 
gamle  Testaments  Skrifter,  der  kun  giver  ganske  faa  Op- 
lysninger vedrørende  Menneskene,  der  levede  paa  Jorden 
før  Syndflodens  Tid,  er  givne  i  Moses'  Bog,  hvilket  enhver, 
som  nøje  overvejer,  hvad  der  findes  skrevet  i  Bogen,  vil 
indrømme,  og  dette  er  en  herlig  Kendsgerning.  Men  Bogens 
Indhold  maa  studeres  for  at  kunne  drage  det  største  hi- 
storiske og  evangeliske  Udbytte  deraf.  Ikke  alene  Spørgs- 
maalet,  som  trænger  til  Besvarelse,  ved  at  læse  Beretnin- 
gerne i  Mosebøgerne  i  Bibelen,  findes  besvarede  i  Moses' 
Bog  i  Skriftsamlingen:  Den  kostelige  Perle,  men  flere 
Spørgsmaal,  som  kan  gøres  i  Henseende  til  Betydningen 
af  visse  Skriftsteder  i  det  ny  Testament,  saasom  i  Hense- 
ende til  Guds  Væsens  Herlighed  og  Muligheden  af  at  syn- 
dige Mennesker  kan  se  Gud,  eller  modtage  Aabenbaringer 
fra  ham,  ikke  faa  af  slige  Spørgsmaal  finder  deres  Besva- 
relse i  Udtalelserne  i  Moses'Bog,  saa  vel  som  fremdeles  i  de 
evangeliske  Belærelser,  der  er  givne  i  Mormons  Bog  og 
Pagtens  Bog.  Bogen  indeholder  de  klareste  Belærelser  ved- 
rørende Frelsen  ved  Guds  enbaarne  Søn  og  vedrørende 
Evangeliets  Principper,  som  givne  til  Profeterne  af  vor 
himmelske  Fader  personlig.  Præstedømmet  efter  »Guds 
Søns  Orden«,  det  højere  Præstedømme,  der  efter  Højpræ- 
sten Melchizedeks  Tid  som  oftest  blev  kaldt  det  melchize- 
dekske  Præstedømme  og  efter  Moses'  Tid  blev  borttaget 
fra  Israeliterne  (og  det  mindre  bemyndigede  Præstedømme 
givet  Folket),  dette  høje  Præstedømme  efter  »Guds  Søns 
Orden«,  var  det  administrerende  Præstedømme  i  Tidsalde- 
ren før  Syndfloden  og  efter  Syndfloden  indtil  Moses  Tid. 

I  det  andet,  tredie  og  fjerde  Kapitel  i  Moses'  Bog  gives 
de  samme  Belærelser  vedrørende  Verdens  Skabelse  og  ved- 
rørende vore  første  Forandre,  som  findes  i  første  Mosebog 
i  Bibelen,  men  med  tilføjede  Oplysninger,  saasom,  at  Gud 
skabte    alle   Ting    aandelige,    »før    de   bleve   naturlige   paa 

Jordens  Overflade«,  og  at  Menneskene  havde  en  aandelig 
Tilværelse  i  Himmelen,  førend  de  kom  paa  Jorden  (3.  Kap. 
5.  V.),  og  fremdeles  Beretningen  om  Satans  Oprør  i  Him- 
len (4.  Kap.  1—4). 

I  det  femte  Kapitel  fremsættes  vigtige  evangeliske  og  hi- 
storiske Belærelser,  og  fremdeles  i  de  følgende  tre  Kapitler. 
I  det  femte  Kapitel  læser  vi  i  Henseende  til  Forkyndelsen 
af  Guds  frelsende  Evangelium,  at  Gud  vrededes  over  de 
ugudelige,  »thi  de  vilde  ikke  lytte  til  hans  Røst,  ej  heller 
tro  paa  hans  enbaarne  Søn,  ja,  ham,  som  han  erklærede 
skulde  komme  i  Tidens  Midte,  og  var  beredt  før  Jordens 
Dannelse«  (57.  Vers).  Fremdeles:  »Og  saaledes  begyndte 
Evangeliet  at  blive  prædiket  fra  Begyndelsen;  thi  det  blev 
forkyndt  af  hellige  Engle,  som  udsendtes  fra  Guds  Aasyn, 
og  ved  hans  egen  Røst  og  ved  den  Helligaands  Gave«  (58. 
Vers). 

I  det  sjette  Kapitel  læser  vi:  »Og  en  Ihukommelsens  Bog 
blev  holdt,  hvori  der  skreves  i  Adams  Sprog;  thi  til  saa 
mange,  som  paakaldte  Gud,  blev  det  givet  at  skrive  ved 
Inspirationens  Aand.  Og  de  lærte  deres  Børn  at  læse  og 
skrive,  thi  de  havde  et  Sprog,  som  var  rent  og  ufordærvet.« 

Fremdeles:  »Og  dette  Præstedømme,  som  var  i  Begyn- 
delsen, skal  ogsaa  findes  ved  Verdens  Ende.« 

Denne  Profeti  ytrede  Adam,  da  han  var  paavirket  af  den 
Helligaand,  og  et  Slægtregister  blev  holdt  over  Guds  Børn.« 
(6.  Kap.  5 — 8).  I  det  sjette  og  syvende  Kapitel  læser  vi 
fremdeles  vedrørende  de  saa  vigtige  evangeliske  Lærdom- 
me, som  havde  været  aabenbarede  til  Adam  og  Set  og  nu 
blev  tilkendegivne  for  Profeten  Enok,  hvis  vidunderlige  og 
mægtige  evangeliske  Virksomhed  beskrives  i  det  sjette  og 
syvende  Kapitel. 

I  det  sjette  og  syvende  Kapitel  findes  Profeten  Enoks 
forklarende  og  oplysende  Taler  vedrørende  Evangeliets 
Principper,  som  han  forkyndte  for  Folket  efter  Guds  Befa- 
ling. Han  fremsætter  Guds  Ord  og  Forklaringer,  givne  ved 
Aabenbaring,  og  derfor  bliver  Ordene  af  største  Vigtighed. 
Profeten  Enoks  Ord  og  evangeliske  Forklaringer,  som  de 
er  fremsatte  i  Moses'  Bog,  er  det  af  Vigtighed  for  alle  Kir- 
kens Medlemmer  at  læse  og  komme  til  Kundskab  om. 

I  det  ottende  Kapitel  i  Moses'  Bog  gives  Enoks  Alder  paa 
den  Tid,  da  han  med  Folket  i  Enoks  Stad  —  Enoks  Zion  — 
blev  optaget  til  Himlen  at  have  været  430  Aar.  Han  var  65 
Aar,  da  hans  Søn  Metusalem  blev  født,  efter  hvilken  Tid 
han  »vandrede  365  Aar  med  Herren«,  et  samlet  Tidsrum 
af  430  Aar.  Metusalem  profeterede,  at  alle  Jordens  Natio- 
ner skulde  udspringe  fra  hans  Lænder,  gennem  Lamek  og 
Noa,  og  han  tiltog  sig  selv  Ære.  Det  ottende  Kapitel  frem- 

sætter  fornemmelig  Profeten  Noas  Kaldelse.  Han  var  450 
Aar  gammel,  da  Jafet  blev  født,  492  Aar,  da  Sem  var  født, 
som  havde  samme  Moder  som  Jafet,  og  500  Aar  gammel, 
da  Kam  var  født.  »Noa  og  hans  Sønner  lyttede  til  Herren 
og  gav  Agt  paa  hans  Ord,  derfor  hleve  de  kaldte  »Guds 
Sønner  (13.  Vers).  »I  de  Dage  var  der  Kæmper  paa  Jorden, 
og  de  søgte  efter  Noa  for  at  borttage  hans  Liv;  men  Her- 
ren var  med  Noa,  og  Herrens  Kraft  hvilede  paa  ham«  (18. 
Vers).  »Og  det  skete,  at  Noa  kaldte  paa  Menneskene,  at  de 
skulde  omvende  sig;  men  de  lyttede  ikke  til  hans  Ord«  (20. 
Vers). 

Noas  Prædiken  lød: 

»Tror  og  omvender  eder  fra  eders  Synder  og  bliver  døbte 
i  Jesu  Kristi  Guds  Søns  Navn,  ligesom  eders  Fædre  gjorde, 
og  I  skulde  annamme  den  Helligaand,  saa  at  I  kunne  faa 
alle  Ting  aabenbarede;  og  dersom  I  ikke  gjorde  dette,  vil 
Vandfloden  komme  over  eder.  Desuagtet  hørte  de  ikke.« 
(25.  Vers).  »Og  saaledes  fandt  Noa  Naade  for  Herrens 
Øjne«   (27.  Vers). 

Beretningerne  i  Moses'  Bog  rækker  til  Syndflodens  Tid, 
men  indeholder  ingen  Meddelelser  om  selve  Syndfloden. 


Evangeliets  første  Principper 

af  Gerda   Beyer, 


Vi  tror,  at  Evangeliets  første  Principper  og  Ordi- 
naeer  er:  Tro  paa  den  Herre  Jesus  Kristus,  Omven- 
delse, Daab  ved  Begravelse  i  Vandet  til  Syndernes 
Forladelse  og  Haandspaalæggelse  for  den  Helligaands 
Gave. 

Det  andet  Punkt  i  Trosartiklen  var  Omvendelse.  Lige  fra 
Tidernes  Begyndelse  har  vi  i  Bibelen  hørt  om  Mennesker, 
der  har  begaaet  Fejl,  som  de  har  omvendt  sig  fra,  og  som 
de  har  faaet  Guds  Tilgivelse  for.  Jeg  behøver  blot  at  nævne 
to  Navne  som  Saul  og  David.  Det  er  saaledes  ikke  noget 
nyt  Problem,  der  kommer  frem,  naar  vi  i  Trosartiklen  ta- 
ler om  Omvendelse. 

Naar  vi  i  nogen  Tid  er  kommet  til  denne  Kirkes  Møder, 
bliver  vi  betaget  af  det,  vi  hører  og  faar,  dersom  vi  er  i 
Besiddelse  af  den  rette  Aand,  en  fast  Overbevisning  om,  at 
denne  Kirke  er  sand.  Vi  er  maaske  kommet  saa  vidt,  at  vi 
ønsker  at  blive  Medlem  af  Kirken,  vi  ønsker  at  blive  døbt. 
Vi  er  klar  over,  at  naar  vi  gaar  ned  i  Daabens  Vande,  da 
maa  vi  være  omvendt  fra  vort  tidligere  Liv,  et  rent  Liv, 

et  Liv  i  Samfund  med  Gud.  Saaledes  tror  jeg,  vi  alle  følte 
det,  da  vi  skulde  døbes.  Der,  hvor  vi  vidste,  vi  have  be- 
gaaet  en  Synd,  der  bad  vi  ydmygt  om  Tilgivelse  og  fik  den. 
Der,  hvor  vi  havde  gjort  et  Medmenneske  Uret,  der  gjorde 
vi  det  godt  igen.  Dersom  vi  led  under  en  Last,  vendte  vi 
os  fra  den,  og  da  vi  skulde  døbes,  da  havde  vi  omvendt  os 
fra  vore  bevidste  Fejl  og  Svagheder  og  var  rede  til  at  be- 
gynde et  nyt  Liv.  Som  Medlemmer  af  Kirken  var  vi  lyk- 
kelige, fordi  vi  havde  fundet  den  sande  Kirke.  Vi  følte 
Trang  til  at  være  gode.  Vi  begyndte  at  betale  Tiende  og 
Fasteoffer,  fastede  hver  Maaned.  Udførte  Næstekærlighe- 
dens store  Bud  i  Praksis,  vi  levede  en  Sidste  Dages  Helligs 
Liv  og  mente,  vi  helt  havde  omvendt  os  fra  vort  tidligere 
Liv.  - —  Der  gik  en  Tid,  men  saa  opdagede  vi,  at  vi  var  ved 
at  blive  den  samme  som  før  Daaben.  Vi  mødte  Skuffelser. 
Vi  begyndte  at  finde  Fejl,  vi  holdt  ikke  Visdomsordet  me- 
re, vi  betalte  ikke  Tiende  o.  s.  v.  Tilsidst  begyndte  vi  endog 
at  kritisere  højt,  vi  talte  ondt  om  hinanden  og  saaredc 
hinandens  Følelser.  Vi  blev  saa  skuffede  og  bitre,  at  naar 
vi  kom  til  vore  Møder,  følte  vi  ikke  Guds  Aands  Nærvæ- 
relse. 

Naar  jeg  idag  siger  dette,  saa  er  det,  fordi  jeg  har  talt 
med  flere  af  de  ret  nye  Medlemmer,  som  har  fortalt  mig, 
at  saadan  føler  de.  De  er  blevet  skuffede,  men  af  hvem? 
Ikke  af  Kirken,  men  af  os,  som  kalder  os  Sidste  Dages 
Hellige.  De  havde  ventet,  at  vi  var  anderledes  end  alle  de 
andre.  De  havde  ventet,  at  vi  levede  efter  de  Bud  og  Be- 
falinger, som  vi  sagde  var  Sandheden. 

Undertiden  siger  vi:  Han  eller  hun  er  vist  ikke  saa  stærk 
i  Troen.  De  kommer  ikke  saa  ofte  til  deres  Møder.  Vi  be- 
brejder dem  det.  Men  hvem  skulde  vi  bebrejde  mest?  De, 
der  vakler  i  Troen  eller  den  af  os,  der  faar  andres  Tro  til 
at  vakle?  Som  Sidste  Dages  Hellige  har  vi  en  Pligt  til  at 
se  vore  egne  Fejl,  til  at  omvende  os  fra  dem.  Mange  tror, 
naar  de  før  Daaben  omvendte  sig,  saa  er  det  ikke  nødven- 
digt at  gøre  det  mere.  De  glemmer,  at  de  hver  Dag  begaar 
ikke  een,  men  mange  Fejl.  De  glemmer,  at  Omvendelsen 
er  en  stadig  Nødvendighed  for  at  blive  bedre  Mennesker  og 
saaledes  værdige  Eksempler  paa  sand  Kristendom,  og  der- 
for er  det,  at  mange  af  vore  nye  Medlemmer  bliver  skuf- 
fede. Vi  er  Skyld  i  det;  selvom  vi  ikke  altid  er  ærlige  nok 
til  at  indrømme  det,  saa  ved  vi  det  dog.  Lad  os  klart  se 
vore  Fejl  og  omvende  os  fra  dem  og  leve  saaledes,  at  alle, 
de  som  søger,  ved  vore  Gerninger  alene  kan  se,  at  Kirken 
er  Sandheden. 

Lad  os  va-re  med  til  at  styrke  Troen  og  ikke  faa  den 
til  at  vakle. 

Jesu  Dom  og  Korsfæstelse. 

Et  Brev  fra  Pontius  Pilatus  til  Kejser  Tiberius. 

(Sluttet). 
»Korsfæst  ham!  korsfæst  ham!«  brølede  den  uforsonlige 
Mængde.  Skriget  af  den  rasende  Pøbel  rystede  Paladset  lige 
til  dels  Grundvolde.  Der  var  kun  een,  som  var  rolig  blandt 
denne  bølgende  Masse,  og  det  var  Nazaræeren.  Efter  mange 
frugtesløse  Forsøg  paa  at  beskytte  ham  mod  hans  ubarm- 
hjertige Forfølgere  greb  jeg  endelig  til  et  Middel,  og  det 
var  det  eneste,  som  jeg  tænkte  kunde  frelse  hans  Liv.  Jeg 
lod  ham  hudflette  og  befalede  derpaa,  at  der  blev  bragt 
mig  et  Vandfad,  og  jeg  toede  mine  Hænder  i  Mængdens 
Paasyn  for  derved  at  tilkendegive,  at  jeg  misbilligede  deres 
Gerning. 

Dette  var  dog  aldeles  forgæves.  Det  var  hans  Hjerteblod, 
denne  Oprørsskare  tørstede  efter.  Jeg  har  ofte.  i  politiske 
Kampe  set  den  rasende  Mængdes  Vildhed,  men  jeg  maa 
ærlig  tilstaa,  at  jeg  aldrig  har  set  noget,  som  kan  sammen- 
lignes med,  hvad  der  skete  i  nærværende  Tilfælde.  Man 
kan  med  Sandhed  sige,  at  alle  Afgrundens  Aander  var  for- 
samlede i  Jerusalem.  Mængden  syntes  ikke  at  gaa,  men 
førtes  af  Sted  og  foer  som  en  Hvirvelvind,  rullende  fremad 
som  levende  Bølger  fra  Prætoriets  Porte  lige  til  Zions 
Bjerg.  Jeg,  en  ulykkelig  Statholder  over  en  oprørsk  Pro- 
vins, stod  lænet  mod  en  Søjle  af  min  Basilika  og  betragtede 
med  dyb  Bedrøvelse  det  Raseri,  som  disse  Helvedes  Af- 
grundsorme  viste  mod  den  uskyldigeNazaræer.  Alt  omkring 
mig  var  Stilhed.  Jerusalem  havde  udspyet  hele  sin  Folke- 
mængde gennem  »Dødsgaden«,  som  leder  til  Golgata.  Det 
var  et  Øde  og  en  Bedrøvelse,  som  aldeles  overvældede  mig. 
Min  Garde  havde  sluttet  sig  til  Kavalleriet;  for  at  bevare 
Skyggen  af  Embedsære  fulgte  Høvedsmanden  med  for  at 
overholde  Orden.  Jeg  var  ganske  alene,  og  mit  ængstede 
Hjerte  sagde  mig,  at  hvad  der  i  dette  Øjeblik  gik  for  sig 
hørte  snarere  til  Gudernes  end  Menneskets  Historie. 

Pludselig  hørtes  et  Raab  fra  Golgata,  som  baaren  paa 
Vindens  Vinger  syntes  at  kundgøre  en  Jammer,  som  aldrig 
før  er  hørt  af  menneskelige  Øren.  Sorte  Skyer  sænkede  sig 
over  Templets  Tinder,  udbredte  sig  over  Staden  og  indhyl- 
lede den  som  i  et  Slør.  Saa  grufuld  var  de  Tegn,  som  viste 
sig  i  Himlen  og  paa  Jorden,  at  Dionysius  den  Kreopagiter 
siges  at  skulle  have  udraabt:  »Enten  lider  Naturens  Skaber, 
eller  ogsaa  styrter  Universet  sammen.« 

Henimod  Nattens  første  Time  kastede  jeg  min  Kriger- 
kappe  om  mig  og  gik  ind  i  Byen,  henimod  Portene  til  Gol- 

gata.  Ofret  var  bragt.  Mængden  vendte  hjem,  endnu  op- 
hidset, men  mørk,  taus  og  fortvivlet.  Hvad  de  havde  set, 
havde  slaaet  dem  med  Skræk  og  Samivittighedsnag.  Jeg 
saa'  ogsaa  min  lille  romerske  Eskorte  passere  forbi  mig  i 
Sorg.  Bannerbæreren  havde  indhyllet  Øjnene  som  Tegn  paa 
Sorg,  og  jeg  hørte  Soldaterne  mumle  underlige  Ord,  som 
jeg  ikke  ret  forstod.  Andre  fortalte  om  Jærtegn,  som  lig- 
nede dem,  der  ofte  ved  Gudernes  Villie  var  forefaldne  hos 
Romerne.  Undertiden  standsede  Grupper  af  Mænd  og  Kvin- 
der og  saa  i  Taushed  henimod  Golgata,  ligesom  de  ventede 
endnu  flere  Mirakler. 

Jeg  vendte  tilbage  til  Prætoriet,  bedrøvet  og  tankefuld. 
Da  jeg  gik  op  ad  Trapperne  —  Trinene  var  endnu  fulde  af 
Blod,  der  havde  dryppet  af  Nazaræeren  --  saa  jeg  en  gam- 
mel Mand  i  ydmyg  bedende  Stilling  og  bag  ham  flere  græ- 
dende Kvinder;  han  kastede  sig  for  min  Fod  og  græd  bit- 
terligt. Det  var  mig  yderst  pinligt  at  se  den  gamle  Mand 
græde. 

»Fader,«  sagde  jeg  blidt  til  ham,  »hvem  er  du,  og  hvad 
er  din  Begæring?« 

»Jeg  er  Joseph  af  Arimatæa  og  er  kommet  for  paa  mine 
Knæ  at  bede  dig  om  Tilladelse  til  at  begrave  Jesus  af  Na- 
zareth.« 

»Din  Bøn  er  hørt,«  sagde  jeg  til  ham;  samtidig  befalede 
jeg  Maulius  at  tage  nogle  Soldater  med  sig  og  føre  Opsyn 
med,  at  Begravelsen  gik  ordentlig  for  sig,  og  at  Graven 
ikke  blev  vanhelliget. 

Nogle  Dage  efter  fandtes  Graven  tom.  Hans  Disciple 
kundgjorde  overalt,  at  Jesus  var  opstanden  fra  de  Døde, 
saaledes  som  han  havde  forudsagt.  Der  stod  nu  kun  en 
eneste  Pligt  tilbage  for  mig,  og  det  var  at  meddele  dig,  og 
mægtige  Ca^sar,  disse  bedrøvelige  Begivenheder.  Jeg  be- 
gyndte paa  denne  Skrivelse  Natten  efter,  at  denne  uhel- 
dige Begivenhed  havde  fundet  Sted,  og  var  lige  færdig,  da 
Dagen  gryede.  Netop  som  jeg  endte,  hørte  jeg  Klarinetter, 
der  spillede  Dianas  March.  Da  jeg  saa  henimod  Cæsars 
Kors  opdagede  jeg  en  Trop  Soldater  og  hørte  i  det  Fjerne 
andre,  som  spillede  Cæsars  March.  Det  var  Hjælpen,  der 
var  lovet  mig,  som  nu  kom.  Det  var  to  Tusinde  udvalgte 
Tropper,  som  for  at  fremskynde  deres  Ankomst  havde 
marcheret  den  hele  Nat. 

»Det  maatte  altsaa  være  bestemt  af  Skæbnen,«  raabte 
jeg,  vridende  mine  Hænder,  »at  denne  store  Uretfærdighed 
skulde  ske,  at  Tropperne,  som  skulde  forhindre  Gaarsda- 
gens  Ugerninger,  først  skulde  komme  i  Dag !  Grusomme 
Skæbne !  Hvorledes  spiller  du  ikke  med  Menneskene  og 
deres   Affærer.«   Det   var   altsaa   sandt,   hvad   Nazaræeren 

havde  udraabt,   da  han   vred   sig  i  Dødskampen:    »Det  er 
fuldbragt!« 


Splinten  i  din  Broders  Øje 

af  Ældste  Arbon  J.  Christensen.     

At  Livet  er  en  Kamp,  og  at  det  er  vanskeligt  at  leve,  kan 
bedst  bevises  ved  at  leve  retfærdigt.  Alle  ved,  at  der  kræves 
en  hel  Del  Arbejde  i  at  opnaa  Guds  jordiske  Gaver.  I  Begyn- 
delsen blev  Mennesket  givet  en  mindre  Lov,  en  Lov,  som 
ses  klart  i  Naturens  Gang.  Men  da  Kristus  kom,  viste  han 
Mennesket  en  højere  Lov,  som  vilde  løfte  dem  op  paa  den 
Højde  han  selv  var.  Vi  ved,  at  alle  Velsignelser  er  baseret 
paa  Opfyldelsen  af  en  eller  anden  Lov,  derfor  maa  vi  vise 
os  lydige  mod  Loven,  hvis  vi  ønsker  Velsignelsen.  Kristus 
sagde:  »Om  I  ønsker  at  være  mig  lig,  maa  I  gøre  som  jeg 
gør.« 

Kærligheden  er  Faderens  største  Velsignelse,  og  denne 
kan  vi  vise  blot  ved  at  tjene  ham.  Der  findes  mange  Maa- 
der  at  tjene  ham  paa  og  ligeledes  vore  Medmennesker. 

Mange  Mennesker  spenderer  Tid  og  Penge  paa  Herrens 
Værk,  for  i  et  ubevogtet  Øjeblik  at  ødelægge  det  hele  ved 
en  eller  anden  fejl  Gerning. 

Ondskabsfuld  Kritik  er  en  af  disse  fejle  Gerninger,  som 
er  mest  udbredt. 

Du  Verden,  hvor  meget  holder  du  ikke  af  at  tale  om 
andres  Fejl.  Hvorfor  gør  man  det  i  Grunden?  Mon  ikke 
det  er  paa  Grund  af  Jalousi  eller  ogsaa,  at  vi  er  bange  for 
dem?  Maaske  ogsaa  dette,  at  vi  ikke  holder  af  den  Tanke, 
at  de  skal  faa  mere  Ære  eller  Magt  end  os  selv? 

Elsker  vi,  naar  vi  opfører  os  saadan?  Jakob  siger:  »Den 
som  siger  han  har  Tro,  men  ikke  kan  holde  sin  Tunge  i 
Tømme,  denne  bedrager  sit  Hjerte  og  hans  Tro  er  forfæn- 
gelig.« Videre  siger  han:  »Saaledes  er  Tungen  et  lidet  Lem, 
som  taler  store  Ord,  og  som  en  liden  Ild  volder  den  en 
stor  Brand.  Saadan  er  Tungen  et  lidet  Lem  blandt  vore 
Lemmer,  som  ødelægger  hele  Legemet,  og  selv  er  den  sat  i 
Brand  af  Helvedes  Ild.« 

Alt,  baade  Dyr  og  Fugle  kan  tæmmes,  bare  ikke  Tungen. 
Den  er  som  en  uregerlig  Djævel,  fuld  af  dødelig  Gift.  Med 
den  velsigner  Faderen  og  med  den  forbander  vi  Menne- 
sker, som  er  skabt  i  Faderens  Billede. 

Af  den  samme  Mund  udtales  Velsignelser  og  Forbandel- 
ser. Saadan  maa  det  ikke  være.  Kan  vel  en  Kilde  frem- 
bringe baade  friskt  og  bittert  Vand  paa  samme  Tid?  Hvem 

er  de  kloge  blandt  jer?  Lad  den  vise  tale  i  sit  Arbejde  med 
Ydmyghed  og  Visdom.  Visdommen,  som  kommer  ovenfra, 
er  ren,  fredfuld  og  god,  fuld  af  Naade  og  gode  Frugter, 
uden  Persons  Anseelse  og  Hykleri. 

Det  er  gyldne  og  sande  Ord.  Om  vi  dog  blot  kunde  binde 
Tungen.  Om  vi  bare  kunde  holde  de  ubetænksomme  Ord 
tilbage,  de  er  nemlig  værre  end  Vaaben  af  Staal  og  smer- 
ter mere  end  nogen  fysisk  Smerte.  Hvor  mange  gode  Ka- 
rakter er  ikke  blevet  ødelagt  gennem  en  ond  Tunge,  som 
taler  søde  Ord,  men  har  til  Hensigt  at  slaa  ned.  Hvem  er 
Menneskets  Dommer?  Og  hvem  tør  udtale  sig  om  andre? 
—  Dommen  hører  Herren  til,  og  han  vil  betale. 

Hvordan  kan  det  være,  at  vi  ikke  betænker  os  paa  at 
bruge  vore  Medmennesker  som  Sten  til  at  træde  paa  for  at 
naa  højere  op?  Hvorfor  er  det  saa  vanskeligt  at  tilgive? 
Er  det  ikke,  fordi  vi  ikke  har  Næstekærlighed?  Hvorfor  er 
det,  at  naar  et  Menneske  dør,  at  han  paa  engang  bliver  en 
Engel,  det  gør  intet  til  Sagen,  hvad  han  har  været.  Er  det 
fordi  vi  tilgiver?  Mon  ikke  det  er  fordi  han  ikke  mere  er 
vor  Konkurrent;  vi  behøver  ikke  at  regne  med  ham  mere, 
han  vil  ikke  volde  os  mere  Bryderi,  vi  elsker  ham  nu, 
fordi  vi  ikke  er  bange  for  ham  længere. 

Vi  taler  og  ængstes  over  Krigen  og  Rygter  om  Krig  ude 
blandt  Nationerne,  men  naar  der  er  Krig  i  vort  Hjerte  og 
Angrebene  rettes  mod  en  forsvarsløs  Persons  Ryg,  da  æng- 
stes vi  ikke  synderlig  meget.  Husk  paa,  at  saa  længe  der 
ikke  findes  Fred  i  Menneskenes  Hjerter,  vil  der  ikke  findes 
Fred  blandt  Nationerne.  Thi  man  maa  først  feje  for  sin 
egen  Dør. 

Jakob  siger  atter:  »Hvorfra  kommer  Splidagtigheden, 
som  findes  blandt  jer?  Er  det  maaske  ikke  paa  Grund  af 
jer  selv?  I  beder,  men  modtager  ikke,  fordi  I  beder  med 
Kødets  Begærlighed.  O,  I  vanhellige,  ved  I  ikke,  at  Verdens 
Venskab  er  Guds  Fjendskab,  og  den  som  vil  være  en  Ven 
af  Verden  bliver  en  Fjende  af  Gud.  Føj  eder  under  Gud, 
og  han  vil  holde  sig  til  eder.« 

Lev  forsigtigt  og  vogt  hvert  Ord  og  Skridt  i  Livet.  Al 
leve  Evangeliet  kræver  stor  Viljestyrke.  Øv  eder  derfor  i 
dette,  bind  Tungen,  naar  den  vil  spy  af  sin  Galde,  og  du 
vil  aldrig  fortryde  det.  Der  paahviler  enhver  Sidste  Dages 
Hellig  et  stort  Ansvar,  fordi  de  har  modtaget  Sandheden 
og  kender  Lyset.  Der  er  aldrig  givet  noget  Menneske  Ret 
til  at  udtale  en  Dom  over  et  andet,  ikke  engang  gennem 
Præstedømmet.  Lad  os  velsigne  Folket  og  vinde  dem  med 
det  gode,  som  frembringer  bedre  Frugter  end  noget  andet. 
Husk:  »Med  det  Maal  I  tilmaaler  andre,  skal  I  selv  til  - 
maales.« 

Et  Vidnesbyrd  om  Sandheden. 


Et  Vidnesbyrd  om  Joseph  Smiths  guddommelige  Mis- 
sion, et  levende  og  varigt  Vidnesbyrd  kan  erholdes  af 
ethvert  Menneske. 

Fra  Profetens  eget  Liv  lærer  vi,  paa  hvilken  Maade  et 
Vidnesbyrd  kan  erholdes.  Om  vi  vil  kende  Sandheden,  saa 
maa  vi  først  nære  et  brændende  Ønske  om  at  lære  den 
at  kende.  Saa  maa  vi  lære  den  og  dernæst  praktisere 
den,  men  medens  vi  lærer  den,  maa  vi  holde  os  nær  til 
Herren  og  bede  om  hans  Hjælp.  Efter  saaledes  at  have 
studeret,  bedt  til  Herren  og  prøvet  paa  at  udøve  kommer 
Vidnesbyrdet  om  Sandheden  som  en  Inspiration  fra  Herren. 
Enhver  Person,  som  studerer  Joseph  Smiths  Liv,  som 
praktiserer,  hvad  han  lærte  os  og  som  ydmygt  beder  om 
Hjælp  til  at  opnaa  et  Vidnesbyrd,  vil  faa  et  levende  Vidnes- 
byrd om  hans  guddommelige  Mission.  Naar  en  Person  gør 
sit  bedste,  kommer  Vidnesbyrdet  som  en  Gave  fra  Gud. 

Selvfølgelig  maa  Personen  være  vi/lig  til  at  modtage 
Sandheden,  selv  om  den  er  i  Modstrid  med,  hvad  han  før 
troede. 

Et  stærkt  Vidnesbyrd,  en  uforgængelig  Kundskab  om 
Evangeliets  Sandhed,  burde  være  hvert  eneste  Menneskes 
højeste  ønske  her  i  Livet.  Dr.  John  ri.   Widtsoe. 


Fra  Missionsmarken. 


KØBENHAVN:  Søndag  den  26.  Juni  1938  blev  Broder  Arthur 
Nielsen  ordineret  til  Ældste  af  Missionspræsident  Mark  B. 
Garff. 

ODENSE:  Fredag  den  8.  Juli  1938  afholdt  Den  kvindelige  Hjæl- 
peforening i  Præsidentinde  Sophie  Hansens  Hjem  en  Afskeds- 
fest for  Distriktspræsident  Clark  W.  Nielsen.  Der  var  .mødt 
mange  Søskende  og  en  Del  Venner.  Broder  Nielsen  fik  overrakt 
en  smuk  Gave  med  Tak  for  det  gode  Arbejde,  han  havde  ud- 
ført. —  Alle  var  enige  om,  at  det  var  en  god  Fest  og  takkede 
hjerteligt  Broder  og  Søster  Hansen  for  deres  Gæstfrihed. 


